runetrust/blame-folketinget-dk huggingface dataset:
Connie Hedegaard (KF), 2009-03-18:
Det, der bare står fast, er, at ordningen er stykket sådan sammen, at for den familie, der sidder og overvejer at søge en sådan pulje, og om de skal søge om det dér projekt eller om et projekt, hvor der er et energiindhold, er incitamentet til at gøre noget, der virker positivt ind på energiforbruget, klart det største, for der får de også tilskud til materialer.
Lisbeth Bech Poulsen (SF), 2017-10-12:
Altså, det er jo bizart, synes jeg, at vi i et retssamfund har så meget på vigtige områder, som ikke er underlagt klokkeklar lovgivning, altså hvor det ikke er super gennemskueligt, at det her må du, og det her må du ikke. På det finansielle område har vi god skik-regler, som skal fortolkes, og det er faktisk også lidt urimeligt, synes jeg, over for dem, der skal overholde god skik-reglerne, at det tit er i en gråzone, om man overholder dem eller ej.
Pernille Vermund (NB), 2019-11-01:
Nye Borgerlige støtter naturligvis lovforslaget om hårdere straffe for vold, og vi opfordrer kraftigt Folketingets resterende partier til at bruge den sunde fornuft og sikre, at kriminelle udlændinge ikke får lov til at begå kriminalitet i vores samfund igen og igen.
Kim Andersen (V), 2011-04-06:
Jeg synes også, at hr. Manu Sareen skulle anerkende, at der rent faktisk også, jævnfør ministerens detaljerede redegørelse her lige før, er taget en lang række vidtgående initiativer, og at der er mange projekter og handleplaner i gang, også for at forbedre arbejdsmiljøet og sikkerheden for de ansatte i kriminalforsorgen.
Henriette Kjær (KF), 2002-03-15:
Det er fuldstændig rigtigt, at vi i Det Konservative Folkeparti sagde, at vi ikke havde noget imod det, men vores ordfører sagde også, at man kunne diskutere, om der var et sådant behov, om de funktioner, som Videnscenteret tager sig af, ikke allerede blev varetaget andre steder.
Bent Bøgsted (DF), 2004-02-27:
De er med fra starten, og derfor er det helt misvisende, at uanset hvor mange gange vi prøver på at forklare hr. Bjarne Laustsen, at de er med, så bliver det kategorisk benægtet: De er ikke med fra starten, de kommer i sidste ende, sådan en 6-7 år henne.
Hans Kristian Skibby (DD), 2024-03-13:
Og når det drejer sig om en chokoladebolle, som indeholder 5 pct. chokolade i små bidder inde midt i chokoladebollen – det er altid spændende at spise – risikerer man faktisk også, at man skal betale chokoladeafgift af hele chokoladebollen, og altså også af det, der ikke er chokolade.
Stine Brix (EL), 2017-12-07:
For hvis Dansk Folkeparti endnu en gang går ind i en studehandel, hvor man går med til at bruge milliarder af kroner, der ellers kunne have været brugt på ældre og velfærd, for at få noget på et helt andet område, nemlig udlændingeområdet, ja, så er det jo de ældre, der virkelig kommer til at betale.
René Gade (ALT), 2018-01-23:
I forhold til de andre, åbne spørgsmål, der ligger i beslutningsforslaget her, vil jeg tillade mig at sige, at der er mange ting, der kan definere, hvor det er, vi skal gå ind og hjælpe – postnumre, yderområder, steder, hvor det er svært at købe og sælge sin bolig, steder, hvor det er svært at få et lån.
Flemming Møller Mortensen (S), 2008-04-09:
En ting er, at ministeren ikke er enig med Dansk Sygeplejeråd i deres beregninger af antallet af manglende sygeplejersker; noget andet er vel, at de tal, som ministeriet anvender - og det er tal fra Arbejdsmarkedsstyrelsen - har vist en vækst i mangelen på sygeplejersker på hele 41 pct. fra første halvår til andet halvår i 2007.
Mette Bock (LA), 2012-04-17:
Sådan som man læser det i det foreliggende forslag, er det altså udviklingsministeren, der suverænt skal foretage udnævnelsen af rådets medlemmer, det er udviklingsministeren, der skal udpege formanden, og det er udviklingsministeren, der skal fastsætte forretningsdagsordenen.
Nick Hækkerup (S), 2016-08-19:
Det skib, det drejer sig om her, er jo det civile skib, ikke det militære skib, men det civile skib, som skal med for at transportere resterne af kemiske våben, og som – sådan som jeg forstår det, og i hvert fald hvis det svarer fuldstændig til det, der var situationen, da vi sejlede rester af kemiske våben og kemiske våben ud af Syrien – er registreret i DIS og dermed undergivet dansk lovgivning.
Pernille Frahm (SF), 2007-05-29:
Og der synes jeg, man mangler en eller anden tilkendegivelse, eller hvad ved jeg, fra ministeriets side over for de her lærere, der har været igennem et helvede, og de elever, der har været igennem et helvede – for at sige det ligeud – i de dage, hvor prøverne blev taget.
Henning Hyllested (EL), 2015-10-21:
Vi bemærker os jo høringssvaret fra Advokatrådet, som vi er enige i – eller de er enige med os, eller hvordan man nu formulerer det, det er sådan set ligegyldigt, fordi de er jo også bekymrede netop for retssikkerheden og mener måske også – det skriver de ikke, men det er sådan, jeg tolker det – at man begiver sig ud på en glidebane.
Marianne Jelved (RV), 2018-10-11:
Vi er imod det her lovforslag, for nok har det de rigtige hensigter, nemlig at sikre særligt udsatte børns sproglige udvikling og sikre god kvalitet på folkeskole- og ungdomsuddannelser, men lovforslaget anvender de forkerte midler, og det vil med stor sandsynlighed føre en række uheldige konsekvenser med sig.
Henrik Frandsen (M), 2024-12-12:
Jeg håber inderligt, at vi når at få fastsat et reduktionsmål for EU allerede i første halvår – ikke fordi det ikke kunne være fedt at have den opgave som en dansk opgave, men mere fordi vi så er i god tid inden COP 30, som kommer til at foregå i Brasilien, jeg tror det er i Belém, næste år – så har vi et mål med der i god tid.
Ida Auken (RV), 2016-05-12:
Vi lavede en Naturplan Danmark, som kan styrkes på mange måder, bl.a. med det forslag, vi har stillet i vores naturplan, der udkom i sidste uge, hvor vi foreslår, at man kigger på den engelske model, nemlig at give landmændene støtte – de får 70 pct. af støtten med det samme, og de sidste 30 pct. kan de så gøre sig fortjent til via forskellige naturtiltag.
Line Barfod (EL), 2006-03-30:
Man ophørte med muligheden for at tage de statsgaranterede banklån i midten af 1980'erne, og det er snart på tide at få de sidste af de her lån ud af verden, så folk kan komme videre i deres liv, og måske lige nå at have en kort periode, før de går på pension, hvor de ikke har nogen studiegæld.
Klaus Hækkerup (S), 2009-11-25:
Hvis vi skulle begynde at tale om det provenu, man fik ind, og det er selvfølgelig meget mere realistisk at gøre, så ville debatten jo få en helt, helt anden dimension, både i forhold til det, der er sket under den tidligere socialdemokratiske regering, og som Venstre i udstrakt grad slog sig til ridder på i valgkampen i 2001, og i forhold til den udvikling, der har været fra 2001 og frem til i år, og den udvikling, der med skattereformens forårspakke 2.0 er planlagt for de kommende år.
Troels Lund Poulsen (V), 2010-05-19:
Jeg går også ud fra, at spørgeren er klar over, at vi har været i en meget vanskelig økonomisk situation, som har betydet, at en lang række personer ikke har haft en betalingsevne, og det er selvfølgelig også en af forklaringerne på, at restancerne til kommunerne er steget.
Brian Mikkelsen (KF), 2014-04-03:
Jeg synes, det interessante, vi hører i dag, er, at der er et folketingsflertal, som fortæller regeringen, at vi skal have sikret nogle fornuftige værnsregler for, at man skal bo og arbejde og betale skat i Danmark, og vi har en regering, som relativt arrogant siger, at det er den sådan set fuldstændig ligeglad med.
Aase D. Madsen (DF), 2003-10-23:
I øvrigt er Dansk Folkeparti ikke et sekund i tvivl om, at det under ingen omstændigheder ville være en fordel for de danske interesser i olie- og gasproduktionen i Nordsøen, hvis disse forhandlinger var blevet gennemført på baggrund af SF's beslutningsforslag, altså uden sikkerhed for, hvor eneretsbevillingen havnede efter 2012.
Rasmus Jarlov (KF), 2022-09-08:
Og så får man jo ikke en løn, der lander på det rigtige niveau, men så får man et lønløft nogle steder, hvor det er politisk opportunt, og hvor der har været meget opmærksomhed på det i medierne, i stedet for at man får et lønløft de steder, hvor man simpelt hen bliver nødt til at give mere, for at man kan få den arbejdskraft, man gerne vil have.
Kim Behnke (FRI), 1999-12-07:
Nu skal jeg nok lade være med at sige 40.000 kr. igen, for det kunne skabe forvirring, men det kunne så f.eks. være en beløbsgrænse på 100.000 kr. eller på 50.000 kr., hvor vi så siger: Alle, der er derunder, slipper med en relativt lav rente, men hvis man er oppe i de høje luftlag og bruger det her som en gratis kassekredit, skal man altså også betale den rente, der er på en kassekredit, uanset om den er hos skattevæsenet eller hos Unibank.
Margrethe Vestager (RV), 2004-10-20:
Men det må være lysende klart for Venstres ordfører, at det er uden nogen sammenhæng, at disse unge, for hvem det sidste valg er produktionsskolen og ad den vej komme tilbage til uddannelse, er dem, det her gælder for, at de skal omkring en vejledning, og at det ikke gælder alle de andre unge, der stort set har frit valg på alle hylder.
Jens Peter Vernersen (S), 1999-11-17:
Jeg må sige, at når hr. Kim Behnke henviser til fagorganisationerne, så er jeg ret sikker på, at hr. Kim Behnke også ved, at fagorganisationerne naturligvis er hørt i den her sag, og at de rent faktisk anbefaler disse ændringer vedrørende rejsegodtgørelse.
Lars Løkke Rasmussen (V), 2011-05-31:
Der har vi altså på den ene side en regering, Dansk Folkeparti, Pia Christmas-Møller, på visse væsentlige strækninger Det Radikale Venstre, som har truffet rigtige beslutninger, der løser rigtige problemer, og i morgen vedtager vi her i Folketinget boligjobplanen, som skal skabe endnu mere aktivitet ude hos vores håndværkere, ude hos vores servicevirksomheder, for vi har brug for politisk handling, ikke politisk snak, for der findes ingen gratis omgang.
Jeppe Bruus (S), 2016-05-19:
Det her beslutningsforslag er jo endnu et i rækken af forslag, der forholder sig til udviklingen i opblomstringen af virksomheder, der bruger digitale platforme til at skabe et marked for at formidle ydelser mellem mennesker – en udvikling, der i sig selv ikke er problematisk, for det er sådan set et grundvilkår, at verden udvikler sig, og måske også et grundvilkår i den her tid, at udviklingen går enormt stærkt, når det handler om brug af de teknologiske muligheder.
Tove Videbæk (KD), 2004-01-29:
I Danmark siger vi mere eller mindre, at gæld er en privatsag, men en eller anden form for hjælp i forbindelse med budgettering eller gældssanering ville jo kunne vise sig at være en stor økonomisk fordel også for samfundsøkonomien, og det ville give de gældsramte større livskvalitet og mulighed for at løfte hovedet og spille en aktiv rolle igen i det danske samfund. Jeg har fået henvendelser fra en del tidligere narkomaner og andre misbrugere, som ser deres gældsbyrde som et uoverstigeligt problem, og Kristendemokraterne støtter derfor forslaget og er enige i, at gældsrådgivning bør være uafhængig af socialforvaltning og uafhængig af kreditorerne.
Bjarne Laustsen (S), 2012-02-02:
Det er jo et lillebitte forslag, men et forslag, der handler om, at vi afskaffer nogle rigide regler, der har været på kontanthjælpsområdet, forstået på den måde, at kommunerne nu får noget, de har efterspurgt, nemlig en større fleksibilitet i indsatsen for at få de unge mennesker i arbejde.
Maja Panduro (S), 2013-04-16:
For en ting er jo de få brodne kar, vi alle sammen har hørt om i pressen, der har beskrevet nogle fuldstændig uacceptable forhold, men noget andet er også, at det nogle gange godt kan være, at det ikke er af ond vilje, men af mangel på sparring omkring, hvordan vi laver den bedste indsats.
Simon Emil Ammitzbøll (LA), 2016-06-02:
Derfor er vi i stort set samme situation, nemlig at jeg ligesom hr. Jan E. Jørgensen kan vende tilbage til min tale fra dengang, vi behandlede forslaget sidst, og fortælle, at jeg dengang sagde, at hvis Liberal Alliance kunne bestemme, ville vi sige, at det primært skulle være ved førstegangsovertrædelser og primært i milde tilfælde, at man bruger samfundstjeneste.
Rasmus Stoklund (S), 2023-12-08:
For det afgørende er jo, synes jeg, at vi finder en balance, hvor vi på den ene side gør, at det er enkelt for erhvervslivet at få den arbejdskraft, man har brug for – og ikke kun erhvervslivet, sådan set også offentlige institutioner, hospitaler osv. – og vi på den anden side sikrer, at man ikke kan misbruge de her ordninger, hvis man har lyssky intentioner.
Martin Geertsen (V), 2020-10-23:
Og hvis det er sådan, at man prøver at tilegne sig et dansk statsborgerskab eller i det hele taget ophold i det her land på et eller andet mistænkeligt grundlag, skal der gerne for mig hellere være en instans for meget end en instans for lidt i forhold til at kunne slå bremsen i dér.
Liselott Blixt (DF), 2017-03-02:
Tillid til den læge, som man bliver behandlet af; tillid til, at man sikrer, at de oplysninger, som lægen får, ikke kan misbruges, eller at andre end det nødvendige personale kan se ens patientoplysninger; tillid, der gør, at man ikke er bange for at fortælle ærligt om, hvordan man har det og om grunden dertil, så man kan få den rette behandling.
Julie Rademacher (S), 2008-11-12:
Hvilke tiltag planlægger ministeren i forbindelse med, at Finansministeriet, Forsvarsministeriet, Klima- og Energiministeriet, Ministeriet for Sundhed og Forebyggelse, Kirkeministeriet, Kulturministeriet, Integrationsministeriet, Videnskabsministeriet, Statsministeriet og Udenrigsministeriet ikke har påtænkt at kønsmainstreame nogen af deres lovforslag?
Gitte Lillelund Bech (V), 2010-02-23:
I forlængelse heraf vil jeg meget gerne gøre det klart, at det er min klare forventning, at betalinger til anskaffelse og drift af nye kampfly skal afholdes inden for forsvarsrammen, og det er selvfølgelig en diskussion, som vi vil tage i forsvarsforligskredsen, som de tre forslagsstillere jo altså ikke er en del af.
Christian Poll (ALT), 2016-04-08:
Men anerkender ministeren ikke, at det arbejde, som foregår i EU, og som er forberedende til det her officielle arbejde dernede, vil være meget kraftigere domineret af kemikalieindustrien, fordi de jo har så mange flere ressourcer at påvirke processen med end f.eks. forbrugerorganisationer eller miljøorganisationer, der også kan have interesse i at beskytte både natur, forbrugere og miljø mod kemikalietrykket?
Jørn Neergaard Larsen (V), 2016-04-21:
På samme vis er det selvsagt vigtigt, at virksomhederne slår stillinger op, ikke mindst de virksomheder, der har vanskeligt ved at rekruttere medarbejdere, og de kan også med fordel rette henvendelse til jobcentrene og a-kasserne, som også kan hjælpe med rekruttering.
Frank Aaen (EL), 2006-02-21:
Ordningen skal være provenuneutral for staten, og der er altså udelukkende tale om, at staten overtager et lån, mod at låntager betaler staten for det, og der indregnes et mindre kurstillæg for at dække de udgifter, som er forbundet med administrationen af ordningen, samt en renterisiko.
Sophie Løhde (V), 2025-04-23:
Vi skal sørge for, at der er flere, der kan få det, men vi er også nødt til at se det, i lyset af hvad det er for en rekrutteringsmæssig situation, vi står i i dag, og der er det jo positivt for det danske sundhedsvæsen, at vi ikke er i den massive krise med mangel på sygeplejersker, som vi var for bare 2-3 år siden.
Jens Peter Vernersen (S), 2008-06-04:
Det drejer sig derudover også om de svar, der er givet undervejs, og det fremgår fuldstændig klart og tydeligt af det svar, som ministeren har givet på spørgsmål nr. 14, at kommunerne nu har et incitament til at træffe beslutninger, der på længere sigt er hensigtsmæssige for udviklingen af de kommunale sundhedsudgifter.
Kim Behnke (FP), 1997-11-06:
Selv om de får indlagt deres regnskaber i Danske Kommuner og på den måde har opfyldt en eller anden pligt til at offentliggøre deres regnskaber, må vi sige, at det jo langtfra er tilfredsstillende med hensyn til at kunne få indsigt i, hvad der foregår i selskaberne. Så er der det med en demokratisk formålsparagraf.
Karen Jespersen (V), 1997-11-06:
Vi kan se, at over de senere år er der sket en meget stærk vækst i antallet af kommuner, der har døgnpleje, sådan at det er tæt på at være alle kommuner, der i dag kan tilbyde døgnpleje. Når vi ser på hjemmehjælpen, skal det være sådan, at man får den nødvendige hjælp, og det skal også være sådan, at den hjælp, man får, er til at regne med, at det er en stabil hjemmehjælp.
Pernille Rosenkrantz-Theil (EL), 2003-03-28:
Derfor synes vi, at Forbrugerklagenævnet burde omdannes til et residualnævn, hvor alle de klager, der ikke behandles i de specifikke sektornævn, kan behandles. For det tredje er vi imod, som flere andre også har været, at hæve klagegebyret fra 80 til 250 kr.
Morten Bødskov (S), 2004-10-21:
Samtidig synes vi også, at den undersøgelse, der er fremkommet fra Justitsministeriets Forskningsenhed, dokumenterer, at der er en sandsynlig sammenhæng mellem, at de, der er sigtet for besiddelse af børneporno, på et senere tidspunkt også sigtes for sædelighedsforbrydelser.
Kristian Jensen (V), 2016-12-15:
Det ville jeg gerne have haft var anderledes – især nu, når man er finansminister, ville man da gerne kunne flytte lidt rundt på nogle penge, men jeg tror, vi alle sammen er enige om, at det kan man heldigvis ikke, og en ændring til finansloven for 2017 kan ikke ændre, hvad man har hjemmel til at gøre i 2016.
Martin Lidegaard (RV), 2014-10-24:
Jeg synes altid, det er udmærket at ruske godt i posen og kaste boldene op og se, om de kommer anderledes ned, i hvert fald i den forstand, at der for mig at se er nogle oplagte områder, hvor jeg også gerne så, at man – hvis vi kigger på det fra en udenrigspolitisk synsvinkel – overvejede et stærkere samarbejde.
Christian Lund Jepsen (V), 2003-10-31:
Men jeg sagde bare til fru Pernille Rosenkrantz-Theil, at den første halvdel af ordførertalen var en gang skyggeboksning, hvor regeringen blev beskyldt for at markedsgøre og forbrugergøre og at ville have virksomheder til at udbyde uddannelse.
Annie Lunde Hansen (CD), 2000-05-02:
I CD synes vi faktisk, at Enhedslisten har fat i noget meget væsentligt, dog kan vi ikke støtte forslaget i den form, det har nu, da vi rent faktisk mener, at der fortsat er behov for en særbestemmelse, som giver ejeren mulighed for at opsige lejerne af hensyn til bopælskravet.
Jan E. Jørgensen (V), 2019-02-05:
Det foreslår forslagsstillerne så vi kan få implementeret ved et princip i udbudsloven, et princip, der skal forpligte ordregiverne til at tage stilling til, om det er hensigtsmæssigt at konkurrere på genanvendelsenspotentialet, og hvis det ikke er tilfældet, skal ordregiver forklare hvorfor.
Line Barfod (EL), 2004-12-15:
Og hvorfor vil man gerne sende masser af checks ud til sine venner, give milliardskattelettelser til erhvervslivet, sende 168 mio. kr. til landbruget, men ikke give penge til at sikre, at alle børn i dette land har råd til at holde jul; ikke mener, at vi i et velfærdsland, et af verdens rigeste lande, skal sikre, at alle børn kan få en julegave?
Kristian Thulesen Dahl (DF), 2009-12-16:
Jeg siger, at i forhold til nogle akutte problemer, der måtte være hos nogle familier i det danske samfund her ganske få dage før jul i forhold til at holde jul, er det da naturligt, at kommunerne, der er tæt på de socialt udsatte, bekymrer sig om deres egne borgere i de enkelte kommuner.
Lisbeth Bech Poulsen (SF), 2013-02-07:
Bare meget kort: I forhold til den skandale, der fandt sted i Florida, vil ordføreren så ikke give mig ret i, at man nærmest ikke kunne tale om digitalvalg, men mere om en slags mekanisk valghandling, fordi de huller, der skulle prikkes i valgkortene, ikke blev perforeret ordentligt?
Victoria Velasquez (EL), 2021-04-13:
For når vi har diskuteret, hvordan coronarelateret merarbejde har skabt en utryghed og en usikkerhed i, hvordan det kommer til at stå i forhold til ens økonomi i slutningen af året, er det jo præcis de samme formuleringer, de samme ord, som passer på den generelle situation, når man er samlevende eller ægtefælle til en, som arbejder, og hvor man oplever at blive modregnet i sin ydelse.
Sophie Løhde (V), 2022-09-08:
Hvis det var noget, man sådan helhjertet støttede, hvorfor kunne man så ikke i dag sige: Ja, det går vi også ind for, og det vil vi gerne bakke op om, og vi vil nu undersøge, om vi kan skabe et flertal for det, så danskerne rent faktisk også kan se det blive til virkelighed på den meget korte bane?
Astrid Krag (S), 2017-04-21:
2 dage er jo ikke ens, og den ene morgen kan man vågne med voldsomt hævede ben, og så tager det altså lang tid at få en støttestrømpe på, og den anden dag kan det være, at man faktisk har været så frisk og har så lidt væske i benene, at man med hjælpemidler selv har kunnet.
Eva Møller (KF), 2001-05-10:
Jeg mindes stribevis af taler fra såvel energiministeren som fra socialdemokratiske ordførere, som har været meget positivt stemt over for vindkraft og kraftvarme og sagt, at det var rimeligt, at vi skulle gøre det, og selv om vi var de eneste i hele verden, der gjorde det, var det jo gode teknologier, og hvis ikke Socialdemokratiet var gået i forgrunden og havde startet det her, mens hele resten af verden sagde nej, var det jo aldrig blevet til noget.
René Skau Björnsson (S), 2005-05-26:
Som forslagsstillerne selv anfører i bemærkningerne til forslaget, er Skandinavisk Tobakskompagni helt indforstået med et sådant forbud, når de i en annonce i Jyllands-Posten den 12. april i år hævder, at de ikke bruger afhængighedsskabende stoffer.
Keld Albrechtsen (EL), 2003-04-10:
Derfor var det jo så også glædeligt, at statsministeren, hr. Anders Fogh Rasmussen i spørgetimen tirsdag sagde, at det var en sympatisk tanke med råderet til beboerne, og derfor forventer jeg, at ministeren nu vil fremlægge konkrete initiativer, som vil kunne vedtages hurtigt i den næste folketingssamling, således at vi kan komme i gang med det arbejde, der så sørgeligt gik i stå, da VK-regeringen overtog ministerpladserne.
Anni Svanholt (SF), 2000-05-24:
Derudover skal der bl.a. tilbydes gratis rygestopkurser m.m. Der bør altså gøres en stor indsats for at forebygge rygning og for afvænning af rygere. Men vi synes også i SF, det er meget vigtigt at afbøde de skadelige virkninger af tobakken ved at begrænse tilsætningsstoffer, som øger afhængigheden m.m. Det er altså en flersidet indsats, der bør iværksættes på dette område, for at opnå en effekt.
Jesper Petersen (SF), 2010-01-13:
Der står, at det kan ske i ganske særlige tilfælde, og jeg er sikker på, at vi her i Folketinget vil være i stand til at administrere den formulering med fornuft, så vi får vejet op mod hinanden, at sydslesvigerne gerne vil have, at det er folketingsmedlemmer, samtidig med at vi skal sørge for, at det er de rette folk, der sidder i udvalget og er de rigtige til at løse opgaven.
Eyvind Vesselbo (V), 2011-11-25:
Der er kommet en lang række mærkværdige oplysninger i den her debat; der var en socialdemokratisk ordfører, som ikke viste, hvad han stod og snakkede om, en ordfører for SF, der kom med forkerte tal om børnefamilier, og nu kommer der så en radikal ordfører, der ikke kan eller vil svare på det spørgsmål, jeg stiller.
Simon Emil Ammitzbøll (LA), 2010-09-07:
Altså, det er jo meget rart at høre, hvad Det Radikale Venstres politik i øvrigt er, men det er jo lidt ligesom at høre fru Margrethe Vestager i tv-programmet Mogensen og Kristiansen her i weekenden, der afslørede, at det eneste, man egentlig var uenig med oppositionen om, var finansieringen.
Peder Sass (S), 2003-04-03:
Her vil jeg godt fremhæve, at Danmarks Teaterforeninger har gjort et fremragende arbejde for at formidle teater, men som formanden, Ole Honoré, sagde forleden til Jyllands-Posten: »Da det kommercielle teater er vokset, og der bejles til publikum som aldrig før med shows, musikdramatik og koncerter, er det blevet sværere for teaterforeningerne at forblive synlige i det store kulturlandskab.
Kristian Thulesen Dahl (DF), 2014-05-15:
Vi ærgrer os selvfølgelig lidt over, at Venstre har forladt tingene i den aftale, men vi håber selvfølgelig, at vi på et tidspunkt kan formå Venstre til at komme tilbage på den linje, vi havde i fællesskab før sidste valg.